Diari Oficial de la Generalitat Valenciana


Sumari del DOGV 5719, del 07-03-2008 (2008/2443)

Adjudicació del Programa d'Actuació Integrada per al sòl urbà en el Sector Sud-María López del nucli urbà de Pedreguer.
-----------------------------------------------------------------------------------------------------------------------

### Dades del document

Número de DOGV
:   5719

Data del DOGV
:   07-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2443


Data del document
:   19-02-2008

Organisme emissor
:   Ajuntament de Pedreguer

Tipus de document
:   Resolució

Descriptors 

:   * Pedreguer
    * pla d'urbanisme
    * contracte d'obres
    * licitació
    * administració local
    * obres públiques

Adjudicació del Programa d'Actuació Integrada per al sòl urbà en el Sector Sud-María López del nucli urbà de Pedreguer. [2008/2443]  
3. Proposta d'aprovació del PAI Maria López  
Vista la proposta de PAI presentada per Dau Projectes Immobiliaris, SL, i vist l'informe tècnic i el dictamen de la Comissió Informativa d'Urbanisme de 21 de gener, el Ple de l'Ajuntament, amb el vot favorable d'11 membres (PP, PSPV i AIXA) i 2 vots en contra (BLOC), adoptà els següents acords:  
Primer. Seleccionar l'alternativa tècnica presentada per Emilio Sentí Pons i l'entitat mercantil Pombo Grup Immobiliari, SL, representada per Juan Ignacio Pombo Mota, en condició d'administradors mancomunats de la mercantil Dau Projectes Immobiliaris, SL, per haver rebut una puntuació de 32,5 punts, que és superior a la mínima fixada per les bases particulars.  
Segon. Aprovació definitiva de l'alternativa tècnica seleccionada, Programa d'Actuació Integrada i Projecte d'Urbanització, ubicat en el sector de sòl urbà comprés pels límits següents: al nord: carrer del Canonge Valerià Costa i amb habitatges existents en l'esmentat carrer; a l'oest: avinguda d'Augusto Villalonga (carretera CV-720); a l'est: carrer de l'Avenir i amb habitatges existents en l'esmentat carrer i al sud: avinguda Maria López.  
Tercer. Desestimar l'al·legació de Rosa Carrió Costa, en relació amb la sol·licitud d'excloure part de la seua parcel·la de la unitat d'execució; per ser considerada com una sola parcel·la, no cap la seua divisió en parts, i per no tindre serveis i instal·lacions preexistents.   
Estimar l'al·legació de Rosa Carrió Costa, ple que fa a la sol·licitud de correcció de la superfície equivocada de la seua parcel·la; en establir que la superfície real de la parcel·la es mesurarà en el tràmit de la reparcel·lació.  
Desestimar l'al·legació de Rosa Carrió Costa, Vicente García Vaquer, Juan Luis Ballester Masia i Juan Carrió Ramis, Severino Olmo Soto, Vicente LLacer Fornés, Josefa García Fornés, en relació amb la sol·licitud de desestimar la programació de la unitat d'execució, per haver-ho convingut els propietaris al·legants. Es desestima per no tindre els propietaris del sòl la potestat urbanística, esta resideix en la corporació municipal, i després d'haver-se convocat concurs per a la iniciativa privada, presentació d'alternatives de programació a desenvolupar per gestió indirecta, i ser l'única proposta presentada, la de Dau Projectes Immobiliaris, SL.  
Estimar l'al·legació de Rosa Carrió Costa, Vicente García Vaquer, Juan Luis Ballester Masia i Juan Carrió Ramis, Severino Olmo Soto, Vicente LLácer Fornés, Josefa García Fornés, en relació amb la sol·licitud de correcció de la superfícies de les parcel·les, com a conseqüència de l'informe topogràfic confeccionat pels al·legants. Es proposa la determinació de les superfícies exactes de les parcel·les en la fase de la reparcel·lació.  
Quart. Aprovació de la proposició juridicoeconòmica presentada per Emilio Sentí Pons i l'entitat mercantil Pombo Grup Immobiliari, SL, representada per Juan Ignacio Pombo Mota, en la seua condició d'administradors mancomunats de la mercantil Dau Projectes Immobiliaris, SL, per haver rebut una puntuació de 27 punts, que és superior a la mínima fixada per les bases particulars.  
Cinqué. Adjudicar el programa d'actuació integrada per al sòl urbà en el Sector Sud- Maria López del nucli urbà i designació d'agent urbanitzador a Dau Projectes Immobiliaris, SL.  
Sisè. Ordenar la constitució de la garantia definitiva corresponent, que s'aplicarà minorada en l'import ja assegurat per la garantia provisional, tal com s'assenyala en l'article 323.3 del Reglament d'Ordenació i Gestió Territorial i Urbanística.  
Setè. Facultar l'alcalde president de l'Ajuntament de Pedreguer, perquè en el termini d'un mes a partir de la notificació de l'acord d'aprovació i adjudicació del programa a Dau Projectes Immobiliaris, SL, es procedisca a la formalització del document administratiu del contracte, per al desplegament i execució del Programa d'Actuació Integrada per al sòl urbà en el Sector Sud- Maria López del nucli urbà, de conformitat amb el que estableix l'article 138 de la Llei Urbanística Valenciana.  
Vuitè. Ordenar la corresponent notificació a qui conste com a interessats en les actuacions del present acord d'adjudicació i aprovació del Programa d'Actuació Integrada per al sòl urbà en el Sector Sud- Maria López del nucli urbà, i la publicació del present, i s'inserirà el corresponent anunci en els diaris oficials assenyalats, (BOP, DOGV i DOUE), en l'article 132 de la Llei Urbanística Valenciana, i es retrà compte d'esta adjudicació i aprovació, de conformitat amb l'article 137.7 de la Llei Urbanística Valenciana i 327.2 del Reglament d'Ordenació i Gestió Territorial i Urbanística.  
Novè. Requerir l'agent urbanitzador, Dau Projectes Immobiliaris, SL, del deure d'informació als propietaris afectats per a possibilitar l'exercici dels seus drets, d'acord amb el que estableix l'article 166 de la Llei Urbanística Valenciana.  
Deu. Remetre el present acord d'adjudicació i aprovació del programa a la conselleria de Medi Ambient, Aigua, Urbanisme i Habitatge, de conformitat amb l'article 137.6 de la Llei Urbanística Valenciana, així com al Registre de Programes de la conselleria perquè es procedisca a la seua inscripció.  
Onze. Facultar l'Alcaldia per a dictar quantes resolucions i realitzar quantes actuacions, tant d'índole jurídica com material, resulten necessàries per a la plena efectivitat d'este acord.  
Pedreguer, 19 de febrer de 2008.- L'alcalde: Andrés Ferrer Ribes.